Shimoliy Osetiyani tegishli farmon e’lon qilinguncha respublika bosh vaziri boshqarib turadi

Rossiya prezidentining Shimoliy Osetiya rahbari vazifasini vaqtincha bajarib turuvchini tayinlash to‘g‘risidagi farmoni imzolanguncha mintaqani respublika bosh vaziri boshqarib turadi. Bu haqda Rossiy prezidentining Shimoliy-Kavkaz federal okrugidagi muxtor vakili Sergey Melikov ma’lum qildi, deb xabar beradi “Vedomosti”.

“Qaror qabul qilishimiz uchun bizdan har kuni ish, tahlil va vaziyatni monitoring qilish talab qilinadi”, — dedi Melikov respublika hukumati yig‘ilishida.
Melikov respublikani vaqtincha boshqarib turuvchi tayinlangunga qadar mintaqa hukumati raisi Vyacheslav Bitarov Shimoliy Osetiyani boshqarishini ma’lum qildi.
21-fevral kuni Vladikavkazda Shimoliy Osetiya respublikasi rahbari Tamerlan Aguzarovni dafn etish marosimi bo‘lib o‘tdi. U 19-fevral, juma kuni Moskvada 53 yoshida vafot etdi.